Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: 1. az 1107/1999. (X. 8.) Korm. határozat (a továbbiakban: H.) rendelkezéseinek a végrehajthatósága érdekében
Paragraph Index: 143

1. az 1107/1999. (X. 8.) Korm. határozat (a továbbiakban: H.) rendelkezéseinek a végrehajthatósága érdekében egyetért az „Energia Központ” Energiahatékonysági, Környezetvédelmi és Energia Információs Ügynökség Kht. 2000/31. szám megalakításával. Az új, kibővült szervezet a jelenlegi „Energia Központ” Energiahatékonysági és Energetikai Környezetvédelmi Ügynökség Kht. és az Energia Információs Ügynökség Kht. egyesülésével jön létre és „Energia Központ” Energiahatékonysági, Környezetvédelmi és Energia Információs Ügynökség Kht. néven működik tovább. Egyetért azzal, hogy az új szervezet a két bázisszervezet vagyonát megkapja, az összlétszám nem növekedhet. Az új szervezet társasági részesedései: Gazdasági Minisztérium 60%, Környezetvédelmi Minisztérium 25%, Magyar Energia Hivatal 15%, melyet tőkeemeléssel kell beállítani. A 2001. évi költségvetés tervezése során a két minisztérium fejezete alatt — „Energia Központ” Kht. közhasznú feladatai — címszóval szerepeljen az új ügynökség arányos működtetési finanszírozása, illetve fejezeti működési bevétele; Felelős: gazdasági miniszter környezetvédelmi miniszter Magyar Energia Hivatal főigazgatója pénzügyminiszter Határidő: az összevonás megindítására: azonnal az új szervezet megalakítására a megadott tulajdonosi arányokkal 2000. szeptember 15.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes